ਸਮੱਗਰੀ: ਦੁਨੀਆਂ ਦੇ ਮਸ਼ਹੂਰ ਬੁਆਏ ਬੈਂਡ ਗਰੁੱਪ ਬਿਗ ਬੈਂਗ ਦੇ ਗਾਇਕ ਸਨਗਿਰੀ ਤੋਂ ਪੁਲਿਸ ਨੇ ਪੁੱਛਗਿੱਛ ਕੀਤੀ। ਉਸ ਉੱਤੇ ਇਲਜ਼ਾਮ ਹੈ ਕਿ ਉਸ ਨੇ ਕਾਰੋਬਾਰ ਲਈ ਵੇਸਵਾਵਾਂ ਦੀ ਦਲਾਲੀ ਕੀਤੀ ਅਤੇ ਉਹ ਪੈਸਾ ਉਸ ਨੇ ਨਾਈਟ ਕਲੱਬ ਬਰਨਿੰਗ ਸਨ ਉੱਤੇ ਲਾਇਆ।

ਇਹ ਨਾਈਟ ਕਲੱਬ ਦੱਖਣੀ ਕੋਰੀਆ ਦੇ ਸਿਓਲ ਦੇ ਗੰਗਨਮ ਜ਼ਿਲ੍ਹੇ ਵਿੱਚ ਹੈ ਅਤੇ ਉਸ ਵਿੱਚ ਸਨਗਿਰੀ ਦੀ ਹਿੱਸੇਦਾਰੀ ਹੈ।

ਸਨਗਿਰੀ ਦੇ ਕੁਝ ਕੇ-ਪੌਪ ਦੋਸਤ ਵੀ ਸੈਕਸ ਵੀਡੀਓਜ਼ ਸ਼ੇਅਰ ਕਰਦੇ ਅਤੇ ਚੈਟ ਰੂਮ ਵਿੱਚ ਔਰਤਾਂ ਦੇ ਬਲਾਤਕਾਰ ਬਾਰੇ ਸ਼ੇਖੀ ਮਾਰਦੇ ਫੜ੍ਹੇ ਗਏ ਸਨ। 

ਹਾਲ ਹੀ ਵਿੱਚ ਗੰਗਨਮ ਵਿੱਚ ਹੋਰ ਵੀ ਹੈਰਾਨ ਕਰਨ ਵਾਲੀ ਤਸਵੀਰ ਸਾਹਮਣੇ ਆਈ। ਇੱਥੇ ਦੱਖਣੀ ਕੋਰੀਆ ਦੇ ਹਾਈ-ਸੁਸਾਇਟੀ ਲੋਕ ਰਹਿੰਦੇ ਹਨ ਤੇ ਕੰਮ ਕਰਦੇ ਹਨ। 

ਬੀਬੀਸੀ ਨੂੰ ਜਾਣਕਾਰੀ ਮਿਲੀ ਸੀ ਕਿ ਨਾਈਟ-ਕਲਬਜ਼ ਵਿੱਚ ਅਮੀਰ ਤੇ ਰਸੂਖ ਵਾਲੇ ਮਰਦ ਔਰਤਾਂ ਨੂੰ ਡਰੱਗਜ਼ ਦਿੰਦੇ ਹਨ ਤੇ ਘੱਟ ਉਮਰ ਦੀਆਂ ਕੁੜੀਆਂ ਨਾਲ ਸਰੀਰਕ ਸ਼ੋਸ਼ਣ ਕਰਦੇ ਹਨ। 

'ਅਮੀਰ ਵੀਵੀਆਈਪੀ ਲੋਕ ਖਰੀਦਦੇ ਸਨ ਕੁੜੀਆਂ'

ਬੀਬੀਸੀ ਨੇ ਸਿਓਲ ਸੈਕਸ ਸਕੈਂਡਲ ਵਿੱਚ ਫਸੇ ਲੋਕਾਂ, ਕਲੱਬ ਜਾਣ ਵਾਲੇ ਲੋਕਾਂ, ਕਲੱਬ ਦੇ ਮੁਲਾਜ਼ਮਾਂ ਨਾਲ ਗੱਲਬਾਤ ਕੀਤੀ। ਉਨ੍ਹਾਂ ਘੱਟ-ਉਮਰ ਦੀਆਂ ਪੀੜਤਾਂ ਨਾਲ ਵੀ ਗੱਲਬਾਤ ਕੀਤੀ ਜਿਨ੍ਹਾਂ ਦਾ ਦਾਅਵਾ ਹੈ ਕਿ ਉਨ੍ਹਾਂ ਨੂੰ ਕੁਝ ਗਾਹਕਾਂ ਨਾਲ ਸੈਕਸ ਕਰਨ ਲਈ ਪੇਸ਼ ਕੀਤਾ ਗਿਆ ਸੀ। ਉਨ੍ਹਾਂ ਦੱਸਿਆ ਕਿ ਕਲੱਬ ਵਿੱਚ ਔਰਤਾਂ ਦਾ ਸ਼ੋਸ਼ਣ ਵੱਡੇ ਪੱਧਰ 'ਤੇ ਹੁੰਦਾ ਹੈ ਤੇ ਅਕਸਰ ਹਿੰਸਕ ਵੀ।

ਇਹ ਵੀ ਪੜ੍ਹੋ:

ਸਾਨੂੰ ਦੱਸਿਆ ਗਿਆ ਕਿ ਵੀਆਈਪੀ ਤੇ ਅਮੀਰ ਵੀਵੀਆਈਪੀ ਲੋਕ ਨਸ਼ੇ ਵਿੱਚ ਔਰਤਾਂ ਲਈ ਲੱਖਾਂ ਡਾਲਰ ਖਰਚਦੇ ਸਨ। ਉਹ ਔਰਤਾਂ ਨੇੜਲੇ ਹੋਟਲਾਂ ਵਿੱਚ ਲਿਜਾਈਆ ਜਾਂਦੀਆਂ ਸਨ ਅਤੇ ਇਹ ਅਕਸਰ ਕੈਮਰੇ ਵਿੱਚ ਕੈਦ ਹੁੰਦਾ।  

ਇੱਕ ਕਲੱਬ ਜਾਣ ਵਾਲੀ ਨੇ ਦੱਸਿਆ, "ਇਹ ਮਰਦ ਸ਼ਿਕਾਰੀ ਹਨ ਅਤੇ ਇਸ ਵਿੱਚ ਮਦਦ ਕਰਨ ਲਈ ਉਨ੍ਹਾਂ ਨੂੰ ਪੈਸੇ ਦਿੱਤੇ ਜਾਂਦੇ ਹਨ। ਇਸ ਲਈ ਤੁਹਾਨੂੰ ਸ਼ਿਕਾਰ ਚਾਹੀਦਾ ਹੈ। ਇਹ ਸੋਚਣਾ ਗਲਤ ਹੈ ਕਿ ਇਸ ਥਾਂ 'ਤੇ ਤੁਸੀਂ ਸ਼ਿਕਾਰ ਹੋਣ ਤੋਂ ਬਚ ਜਾਓਗੇ।"

ਚੇਤਾਵਨੀ: ਇਸ ਲੇਖ ਵਿੱਚ ਕਥਿਤ ਸਰੀਰਕ ਸ਼ੋਸ਼ਣ ਦਾ ਵੇਰਵਾ ਹੈ ਜੋ ਕਿ ਤੁਹਾਨੂੰ ਪਰੇਸ਼ਾਨ ਕਰ ਸਕਦਾ ਹੈ।

'ਉਹ ਮੈਨੂੰ ਪਾਣੀ ਦਿੰਦਾ ਰਿਹਾ'

"ਸਾਨੂੰ ਇੱਕ ਹੈਰਾਨ ਕਰਨ ਵਾਲਾ ਵੀਡੀਓ ਦਿਖਾਇਆ ਗਿਆ, ਜਿਸ ਨੂੰ ਸਰੀਰਕ ਸ਼ੋਸ਼ਣ ਕਿਹਾ ਜਾ ਸਕਦਾ ਹੈ। ਮੇਰੇ ਸਾਹਮਣੇ ਦਿਖਾਈ ਜਾ ਰਹੀ ਤਸਵੀਰ ਤੋਂ ਮੈਨੂੰ ਅੰਦਾਜ਼ਾ ਹੋ ਗਿਆ ਕਿ ਮੇਰੇ ਨਾਲ ਕੀ ਹੋਣ ਵਾਲਾ ਹੈ।" 

ਇੱਕ ਔਰਤ ਲਾਲ ਸੋਫ਼ੇ ਉੱਤੇ ਨਗਨ ਲੰਮੀ ਪਈ ਹੈ ਅਤੇ ਤਿੰਨ ਆਦਮੀ ਉਸ ਨੂੰ ਘੂਰ ਰਹੇ ਹਨ। ਉਸ ਦਾ ਸਰੀਰ ਢਿੱਲਾ ਜਿਹਾ ਲੱਗ ਰਿਹਾ ਹੈ ਤੇ ਉਹ ਕੋਈ ਪ੍ਰਤੀਕਰਮ ਨਹੀਂ ਦਿੰਦੀ। ਲੱਗਦਾ ਹੈ ਕਿ ਤਿੰਨਾਂ ਮਰਦਾਂ ਨੇ ਉਸ ਦਾ ਸਰੀਰਕ ਸ਼ੋਸ਼ਣ ਕੀਤਾ ਹੈ, ਕਈ ਵਾਰੀ। ਇਹ ਦੋ ਮਿੰਟ ਦਾ ਵੀਡੀਓ ਕਾਫ਼ੀ ਪਰੇਸ਼ਾਨ ਕਰਨ ਵਾਲਾ ਹੈ, ਜਿਸ ਨੂੰ ਬਿਆਨ ਕਰਨਾ ਔਖਾ ਹੈ।

ਦੱਖਣੀ ਕੋਰੀਆ ਦੇ ਵੱਡੇ ਪੋਪ ਸਟਾਰ ਸਨਗਿਰੀ ਨੇ ਸ਼ੋਅ ਬਿਜ਼ਨੈਸ ਤੋਂ ਅਸਤੀਫ਼ਾ ਦੇ ਦਿੱਤਾ ਹੈ

ਇਹ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਇਸ ਸਾਲ ਦੇ ਸ਼ੁਰੂਆਤ ਵਿੱਚ ਕੇ-ਪੌਪ (ਕੋਰੀਅਨ ਪੌਪ) ਦਾ ਨਾਮ ਇੱਕ ਅਜਿਹੇ ਸਕੈਂਡਲ ਵਿੱਚ ਆਇਆ ਜਿਸ ਨੇ ਸਭ ਨੂੰ ਹੈਰਾਨ ਕਰ ਦਿੱਤਾ।